 ಬರ್ಮಿಂಗ್ಹ್ಯಾಮ್‌ ಒಂದು ವಾಣಿಜ್ಯ ಪಟ್ಟಣವಾಗಿ ಅಭಿವೃದ್ಧಿ ಹೊಂದಿದ್ದು, 1166ರಲ್ಲಿ ರಾಯಲ್‌ ಚಾರ್ಟರ್ ಸ್ಥಾಪಿಸಿದ ಕೃಷಿ ಉತ್ಪನ್ನ ಮಾರುಕಟ್ಟೆಯನ್ನು ಮೂಲತಃ ಆಧರಿಸಿತ್ತು. 

ಅನಂತರದ ಶತಮಾನಗಳಲ್ಲಿ ಕೈಗಾರಿಕೀಕರಣವು ಮುನ್ನಡೆದರೂ, ಈ ಕೃಷಿ ಮಾರುಕಟ್ಟೆಯನ್ನು ಉಳಿಸಿಕೊಳ್ಳಾಗಿದೆ. ಬರ್ಮಿಂಗ್ಹ್ಯಾಮ್‌ ಸಗಟು ಮಾರುಕಟ್ಟೆಗಳು ಇಂದಿಗೂ ದೇಶದ ಅತಿ ದೊಡ್ಡ ಸಮ್ಮಿಶ್ರ ಸಗಟು ಆಹಾರ ಮಾರುಕಟ್ಟೆಯಾಗಿ ಉಳಿದಿವೆ. ಇಲ್ಲಿ ಮಾಂಸ, ಮೀನು, ಹಣ್ಣು, ತರಕಾರಿ ಹಾಗೂ ಹೂವುಗಳು ಮಾರಾಟವಾಗುತ್ತವೆ. ಜೊತೆಗೆ, ಸುಮಾರು 100 ಮೈಲ್‌ಗಳಷ್ಟು ದೂರದಲ್ಲಿರುವ ಭೋಜನಾ ಮಂದಿರಗಳು ಹಾಗೂ ಸ್ವತಂತ್ರ ಚಿಲ್ಲರೆ ವ್ಯಾಪಾರಿಗಳಿಗೆ ತಾಜಾ ಉತ್ಪನ್ನಗಳು ಪೂರೈಕೆಯಾಗುತ್ತವೆ.

ಲಂಡನ್‌ ಹೊರತುಪಡಿಸಿ, ಮೂರು ಮಿಷೆಲಿನ್‌-ಪ್ರಮಾಣಿತ ಭೋಜನಾಮಂದಿರಗಳನ್ನು ಹೊಂದಿರಲು ಬರ್ಮಿಂಗ್ಹ್ಯಾಮ್‌ ಏಕೈಕ ಇಂಗ್ಲಿಷ್ ನಗರವಾಗಿದೆ: ಎಡ್ಜ್‌ಬ್ಯಾಸ್ಟನ್‌ನಲ್ಲಿನ "ಸಿಂಪ್ಸನ್ಸ್‌" , ಹಾರ್ಬೊರ್ನ್‌ನಲ್ಲಿನ "ಟರ್ನರ್ಸ್‌" ಹಾಗೂ ನಗರ ಕೇಂದ್ರದಲ್ಲಿರುವ "ಪರ್ನೆಲ್ಸ್‌" .

ಆನ್ಸೆಲ್ಸ್‌, ಡೆವೆನ್ಪೊರ್ಟ್ಸ್‌ ಹಾಗೂ ಮಿಚೆಲ್ಸ್‌ & ಬಟ್ಲರ್ಸ್‌ ಸೇರಿದಂತೆ ಹಲವು ಬಟ್ಟಿ ಕೇಂದ್ರಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. 
ಆಸ್ಟನ್‌ ಮ್ಯಾನೊರ್‌ ಬ್ರೂಯರಿ ಯಾವುದೇ ಗಮನಾರ್ಹ ಗಾತ್ರದ ಏಕೈಕ ಬಟ್ಟಿ ಕೇಂದ್ರವಾಗಿದೆ. ಇಂದೂ ಸಹ, ನಗರದೆಲ್ಲೆಡೆ ಹಲವು ಉತ್ಕೃಷ್ಟ ವಿಕ್ಟೊರಿಯನ್‌ ಪಬ್‌ಗಳು ಮತ್ತು ಬಾರ್‌ಗಳಿವೆ. ಸುಮಾರು 1450ರಲ್ಲಿ ಡೆರಿಟೆಂಡ್‌ನಲ್ಲಿ ಸ್ಥಾಪಿತವಾದ ಓಲ್ಡ್‌ ಕ್ರೌನ್‌ ಬರ್ಮಿಂಗ್ಹ್ಯಾಮ್‌ನ ಅತಿ ಹಳೆಯ ತಂಗುದಾಣವಾಗಿದೆ. ನಗರದಲ್ಲಿ ಹಲವು ರಾತ್ರಿಯ ವಿಹಾರಾಲಯಗಳು ಹಾಗೂ ಬಾರ್‌ಗಳಿವೆ. ಇವುಗಳ ಪೈಕಿ ಬ್ರಾಡ್‌ ಸ್ಟ್ರೀಟ್‌ನಲ್ಲಿರುವವು ಹೆಚ್ಚು ಜನಪ್ರಿಯವಾಗಿವೆ.

ವಿಂಗ್‌ ಯಿಪ್‌ ಎಂಬ ಬೃಹತ್‌ ಆಹಾರ ಉದ್ದಿಮೆಯು ಮೊದಲು ಬರ್ಮಿಂಗ್ಹ್ಯಾಮ್‌ನಲ್ಲಿ ಆರಂಭಗೊಂಡಿತು. ಇಂದು ಇದರ ಪ್ರಧಾನ ಕಾರ್ಯಸ್ಥಾನವು ನೆಷೆಲ್ಸ್‌ನಲ್ಲಿದೆ. ಬಾಲ್ಟಿ ಎಂಬ ಒಂದು ರೀತಿಯ ಪಲ್ಯವನ್ನು ನಗರದಲ್ಲೆ ಮೊದಲ ಬಾರಿ ಸಿದ್ಧಪಡಿಸಲಾಯಿತು. ಇದಕ್ಕಾಗಿ ಈ ವಲಯಕ್ಕೆ 'ಬಾಲ್ಟಿ ಬೆಲ್ಟ್‌' ಅಥವಾ 'ಬಾಲ್ಟಿ ಟ್ರಯಾಂಗಲ್‌' ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ಮೂಲದ ಆಹಾರ ಬ್ರ್ಯಾಂಡ್‌ಗಳ ಪೈಕಿ ಟೈಫೂ ಟೀ, ಬರ್ಡ್ಸ್‌ ಕಸ್ಟರ್ಡ್‌, ಕ್ಯಾಡ್ಬ್ಯೂರಿಸ್‌ ಚಾಕಲೇಟ್‌ ಹಾಗೂ HP ಸಾಸ್‌ ಚಿರಪರಿಚಿತವಾಗಿವೆ.

ಅವಳಿ ನಗರಗಳು
ವಾಸ್ತುಶೈಲಿ
ಆಹಾರ ಹಾಗೂ ಪಾನೀಯಗಳು
ಜನಸಂಖ್ಯಾಶಾಸ್ತ್ರ